Η φιλοξενία ήταν εξαιρετική. Ο ιδιοκτήτης, κ. Ιωάννης, εξαιρετικά ευγενικός, σε τακτική επικοινωνία μαζί μου και πρόθυμος να ανταποκριθεί σε κάθε μου ανάγκη.
Το διαμέρισμα βρίσκεται σε μία από τις καλύτερες περιοχές της Αθήνας, σε απόσταση αναπνοής από την Ακρόπολη- Παρθενώνα, το διάσημο Μουσείο, τις αρχαιότητες, τον σταθμό του Metro και την ιστορική συνοικία της Πλάκας. Η απόσταση από το κέντρο της Αθήνας - Πλατεία Συντάγματος- και τα καταστήματα βρίσκονται σε απόσταση περιπάτου.
Το διαμέρισμα είναι ασφαλές, ευρύχωρο, φωτεινό, πεντακάθαρο, με πολύ άνετο κρεβάτι, και όλα όσα χρειάζονται για μια ευχάριστη διαμονή, στην κουζίνα και το μπάνιο.
Οι 5 ημέρες που έμεινα εκεί θα μού μείνουν αξέχαστες. Το συνιστώ ανεπιφύλακτα σε όσους επιθυμούν να έχουν μια πολύ ευχάριστη διαμονή στην Αθήνα.